**Bod č. 2 Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 31. marca 2017

**Informácia**

**o vybavení interpelácií poslancov Zastupiteľstva Bratislavského samosprávneho kraja zo dňa 17.02.2017**

Materiál predkladá: Materiál obsahuje:

MUDr. Valerián Potičný, MPH 1. Návrh uznesenia

riaditeľ Úradu Bratislavského 2. Dôvodová správa

samosprávneho kraja 3. Príloha č. 1- 2

Zodpovedná:

PaedDr. Barbora Oráčová, PhD.

riaditeľka kancelárie predsedu

Spracovatelia:

Mgr. Jana Vaculová

vedúca Organizačného oddelenia KP

Mgr. Diana Kovačovská

referentka Organizačného oddelenia KP

Bratislava

marec 2017

Návrh uznesenia

**UZNESENIE č. ........... / 2017**

zo dňa 31. 03. 2017

Zastupiteľstvo Bratislavského samosprávneho kraja po prerokovaní materiálu

**berie na vedomie**

informáciu o vybavení interpelácií poslancov Zastupiteľstva Bratislavského samosprávneho kraja zo dňa 17.02.2017

**INFORMÁCIA O VYBAVENÍ INTERPELÁCIÍ POSLANCOV ZASTUPITEĽSTVA BRATISLAVSKÉHO SAMOSPRÁVNEHO KRAJA**

**ZO DŇA 17.02.2017**

**1. Interpelácia poslankyne Ing. arch. Mgr. art. Eleny Pätoprstej**

Interpelovaný:

MUDr. Valerián Potičný, MPH.

Predmet interpelácie:

Bezplatné cestovanie v IMHD pre ZŤP deti a študentov dochádzajúcich do špecializovaných škôl v BSK

Text interpelácie:

Prosím Vás o vecné a ekonomické posúdenie možnosti bezplatného cestovného v IMHD pre ZŤP deti a študentov dochádzajúcich do špecializovaných škôl, ktorí nemajú trvalé bydlisko v BSK.

Poznámka: Túto možnosť zvažujú aj poslanci hl. m., Bratislava na základe petície študenta z Mokrohájskej. Odhad počtu študentov je cca do 1 000. Presný počet je možné zistiť z databázy študentských električeniek IMHD (takúto možnosť bezplatného cestovania majú aj v Košiciach). Študenti vlastnia viacero električeniek a vzhľadom na príjmy by im to veľmi pomohlo.

Vybavenie interpelácie:

Príloha – List zo dňa 07.03.2017

