**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

31. marec 2017

**Návrh**

**na schválenie Dodatku č. 1 k Dohode o partnerstve projektu „Transdanube.Pearls“ spolufinancovaného z prostriedkov Programu DANUBE**

Materiál predkladá: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedný:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Alexandra Jurčíková

vedúca Oddelenia riadenia projektov

Ing. arch. Joana Holčíková

referent Oddelenia riadenia projektov

Mgr. Romana Peniaková

referent Oddelenia riadenia projektov

Bratislava

Marec 2017

Návrh uznesenia

**UZNESENIE č. ....... / 2017**

zo dňa 31.03.2017

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

na základe zmeny partnerstva Dodatok č. 1 k Dohode o partnerstve projektu „Transdanube.Pearls“ spolufinancovaného z Programu DANUBE.

1. **u k l a d á**

riaditeľovi Úradu Bratislavského samosprávneho kraja

zabezpečiť podpis Dodatku č. 1 k Dohode o partnerstve štatutárnym zástupcom Bratislavského samosprávneho kraja.

T: 10.04.2017

**D ô v o d o v á s p r á v a**

Zastupiteľstvo Bratislavského samosprávneho kraja dňa 19.02.2016 schválilo Uznesením č.14/2016 vstup Bratislavského samosprávneho kraja do projektu Transdanube.Pearls a povinné vlastné spolufinancovanie projektu vo výške 15%, t.j. 36.237,00 EUR.

Následne Zastupiteľstvo Bratislavského samosprávneho kraja schválilo dňa 22.04.2016 Uznesením č.40/2016 návrh Dohody o partnerstve k projektu Transdanube.Pearls a uložilo riaditeľovi Úradu BSK zabezpečiť podpis Dohody o partnerstve predsedom BSK. Dňa 27.04.2016 bola podpísaná Dohoda o partnerstve predsedom BSK.

Bratislavský samosprávny kraj je jedným z projektových partnerov EÚ v projekte Transdanube.Pearls, ktorý bol v r.2016 schválený Monitorovacím výborom Programu INTERREG DANUBE Transnational Programme 2014-2020 a od 1.1.2017 začala jeho implementácia. Na projekte Transdanube.Pearls sa podieľa 14 projektových partnerov (2x Rakúsko, 2x Bulharsko, 1x Nemecko, 2x Maďarsko, 2x Rumunsko, 1x Slovensko, 1x Slovinsko, 1x Chorvátsko a 2x Srbsko) a ďalších 24 pozorovateľov v roli strategických partnerov.

Podstata projektu vychádza z prioritných oblastí Dunajskej stratégie, ako je trvalo udržateľný rozvoj európskych regiónov pozdĺž toku rieky Dunaj, ktorý je v súlade so stratégiou Európa 2020. Hlavným cieľom projektu Transdanube.Pearls je v spolupráci s dunajskými krajinami rozvíjať udržateľnú mobilitu pozdĺž rieky Dunaj vrátane ekologicky šetrných druhov dopravy a vytvoriť sieť udržateľnej dopravy a mobility v regiónoch pozdĺž Dunaja.

Projekt Transdanube.Pearls je zaradený do Akčného plánu Úradu BSK na r.2017 pod názvom TRANSDANUBE.PEARLS - „Sieť udržateľnej dopravy a mobility v regiónoch pozdĺž Dunaja“, č. OSÚRaRP\_25.

**Dôvodom predloženia Dodatku č.1 k Dohode o partnerstve projektu Transdanube.Pearls (ďalej len Dodatok** **č.1) do Zastupiteľstva BSK na schválenie je zmena zloženia partnerstva v projekte. Z partnerstva bol vyňatý jeden partner a to ERDF Project Partner č. 6 – Nezisková organizácia Regionálna rozvojová agentúra južného Podunajska (Maďarsko), ktorý bol nahradený novým partnerom z Maďarska - ERDF Project Partner 13 Vláda Baranskej župy.**

Hlavný partner projektu Transdanube.Pearls nás dňa 31.1.2017 informoval o potrebe podpisu Dodatku č.1 z dôvodu odstúpenia jedného z Maďarských partnerov - ERDF Project Partner č. 6, Nezisková organizácia Regionálna rozvojová agentúra južného Podunajska a jeho náhradou za ERDF Project Partner 13 Vláda Baranskej župy. Dňa 7.2.2017 nám bola e-mailom zaslaná finálna verzia Dodatku č.1, ktorý prikladáme k materiálu v anglickom a slovenskom jazyku. Obsahom Dodatku č.1 je vysvetlenie dôvodu zmeny v partnerstve - doplnenie nového partnera (ERDF Project Partner 13 Vláda Baranskej župy) a odstránenie odchádzajúceho partnera (ERDF Project Partner č. 6 – Nezisková organizácia Regionálna rozvojová agentúra južného Podunajska). Dodatok č.1 pojednáva aj o financovaní personálnych nákladov nového partnera. Zmeny uvedené v Dodatku č.1 sa netýkajú priamo BSK, ale len partnerského zloženia v projekte. **Počet partnerov v projekte zostáva nezmenený, ako aj ich pôvodné práva a povinnosti.**

Dodatok č.1 je dokument vypracovaný hlavným partnerom projektu v anglickom jazyku a je odsúhlasený Riadiacim orgánom Programu INTERREG DANUBE Transnational Programme 2014-2020, Ministerstvom hospodárstva Maďarskej republiky. Dodatok č.1 sa bude podpisovať len v anglickom jazyku z dôvodu, že pracovný jazyk partnerstva je angličtina. Preklad do iného jazyka si zabezpečuje podľa potreby každý projektový partner sám za seba.

**Popis projektu**

**TRANSDANUBE.PEARLS**

**„Sieť udržateľnej dopravy a mobility v regiónoch pozdĺž Dunaja“**

(projekt zaradený do AP BSK č. OSÚRaRP\_25)

**Operačný program:** Program INTERREG DANUBE Transnational Programme 2014-2020

**Priorita 3:** Lepšie dostupný a energeticky zodpovedný Dunajský región“

**ŠC 3.1.:**  Zlepšiť plánovanie, koordináciu a praktické riešenia pre nízko uhlíkovú/-é a bezpečnejšiu/-e dopravnú sieť a služby, šetrnú/-é k životnému prostrediu, v oblasti programu s prispením k vyváženej dostupnosti mestských a vidieckych oblastí

**Hlavný cieľ projektu:**

* Vytvorenie sieti udržateľnej dopravy a mobility v regiónoch pozdĺž Dunaja

**Špecifické ciele projektu:**

* Rozvoj mobility v podunajskom makroregióne, ktorý poskytuje sociálne spravodlivú, ekonomicky životaschopnú, ekologicky šetrnú a zdraviu prospešnú mobilitu pre cestovný ruch občanov a návštevníkov regiónu. Rozvoj služieb multimodálných a efektívne dopravných systémov mobility, ktoré sú šetrné voči životnému prostrediu, sú nízkouhlíkové, nízkoemisné a sú zárukou trvalo udržateľného rozvoja cestovného ruchu.
* Vytvorenie siete podunajských regiónov zameraných na udržateľnú mobilitu slúžiacej na rozvoj služieb mobility pre turistov a obyvateľov s ľahko prístupnými údajmi o službách súvisiacich s mobilitou koncovému užívateľovi.
* Poskytovanie integrovaných služieb udržateľnej mobility na nadnárodnej, regionálnej a miestnej úrovni s prepojením na existujúce regionálne a miestne služby.

**Hlavné aktivity (len za Bratislavský kraj):**

* Založenie siete TRANSDANUBE.PEARLS;
* Príprava Danube Sustainable Travel Book (Kniha udržateľného cestovania na Dunaji);
* Rozpracovanie zámeru Blue Triangel;
* Vývoj motivačného nástroja pre mestá a obce;
* Organizovanie podujatí na zvyšovanie povedomia o udržateľnej doprave;
* Regionálne aktivity na podporu rozšírenia služieb mobility – 3 štúdie;
* Pilotné aktivity na realizáciu Mobility centra.

**Rámcový rozpočet:**

* 3.192.038,- EUR
* BSK: 241.850,- EUR

**Partneri projektu:**

• Rakúsky spolkový úrad pre ochranu životného prostredia, Viedeň (Rakúsko);

• Úrad pre rieku Dunaj, Ulm (Nemecko);

• WGD Komisia dunajského turizmu, Linz (Rakúsko);

• Regionálny manažment Burgenland, Eisenstadt (Rakúsko);

• Bratislavský samosprávny kraj (Slovensko);

• Západopanónska rozvojová agentúra, Szombathely (Maďarsko);

• Vláda Baranskej župy (Maďarsko);

• Mesto Vukovar (Chorvátsko);

• Rozvojová agentúra Sinergia, Moravské Toplice (Slovinsko);

• Dunajské kompetenčné centrum, Belehrad (Srbsko);

• Regionálna rozvojová agentúra Východné Srbsko, Zaječar (Srbsko);

• Regionálna administratíva Vidin (Bulharsko);

• Klub pre udržateľný rozvoj verejnej správy, Sofia (Bulharsko);

• Národný inštitút pre rozvoj a výskum turizmu, Bukurešť (Rumunsko);

• Juhovýchodná regionálna rozvojová agentúra, Braila (Rumunsko);

• Dunajské kompetenčné centrum, Belehrad (Srbsko)

• Agentúra regionálneho rozvoja východného Srbska, Zaječar (Srbsko).

**Strategickí partneri BSK (bez vlastného rozpočtu):**

• Železnice slovenskej republiky, Generálne riaditeľstvo, Odbor stratégie a vonkajších vzťahov;

• Ministerstvo dopravy, výstavby a regionálneho rozvoja Slovenskej republiky, Inštitút stratégie

• Hlavné mesto SR Bratislava